Diari Oficial de la Generalitat Valenciana


Sumari del DOGV 5427, del 12-01-2007 (2006/14311)

RESOLUCIÓ de 14 de desembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre el Ministeri de Medi Ambient i la Comunitat Valenciana sobre actuacions per a completar el Pla Nacional de Recuperació de Sòls Contaminats 1995-2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5427

Data del DOGV
:   12-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/14591


Data del document
:   14-12-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Territori i Vivenda
    * administració central
    * contaminació del sòl
    * cooperació administrativa

Subscrit, després de la tramitació prèvia reglamentària, entre el
Ministeri de Medi Ambient i la Comunitat Valenciana, el 24 d'octubre
de 2006, un Conveni de col·laboració per a completar el Pla Nacional
de Recuperació de Sòls Contaminats 1995-2005, i en compliment del
que establix l'article 8.2 de la Llei de Règim Jurídic de les Administracions
Públiques i del Procediment Administratiu Comú, cal publicar
en el Diari Oficial de la Generalitat l'esmentat Conveni, que ha quedat
inscrit en el Registre de Convenis amb el número 1224/2006, i que
figura com a annex d'esta resolució.
València, 14 de desembre de 2006.- El director general de Relacions
amb les Corts i Secretariat del Govern: Antonio V. Peral Villar.
CONVENI DE COL·LABORACIÓ ENTRE EL MINISTERI DE MEDI
AMBIENT I LA COMUNITAT VALENCIANA SOBRE ACTUACIONS PER
A COMPLETAR EL PLA NACIONAL DE RECUPERACIÓ DE SÒLS CONTAMINATS
1995-2005
Madrid, 24 d'octubre de 2006
REUNITS
D'una part, la ministra de Medi Ambient, Sra. Cristina Narbona
Ruiz, nomenada per Reial decret 558/2004, de 17 d'abril (BOE de 18
d'abril). Per raó de les facultats conferides per la disposició addicional.
tretzena, en relació amb l'article 6, de la Llei 30/1992, de 26 de
novembre, de règim jurídic de les administracions públiques i del procediment
administratiu comú, introduït per la Llei 4/1999, de 13 de
gener.
D'una altra part el conseller de Territori i Habitatge, Sr. Esteban
González Pons, d'acord amb el Decret 2/2006, de 29 de maig, del president
de la Generalitat (DOGV núm. 5269bis de 30-05-06), en representació
d'esta i expressament facultat per a este acte per Acord del
Consell de la Generalitat de data de 5 de maig de 2006.
Ambdues parts tenen i es reconeixen la capacitat legal per a formalitzar
el present conveni i a l'efecte
EXPOSEN
I. Conforme al Reial decret 1477/2004, de 18 de juny, pel qual es
desplega l'estructura orgànica bàsica del Ministeri de Medi Ambient,
a través de la Direcció General de Qualitat i Avaluació Ambiental, li
correspon, entre altres, les competències per a l'elaboració i el seguiment
dels plans nacionals de residus urbans, perillosos i Pla nacional
de recuperació de sòls contaminats.
II. L'article 50.6 de l'Estatut d'Autonomia de la Comunitat Valenciana,
en la redacció que dóna la Llei orgànica 1/2006, de 10 d'abril,
de reforma de la Llei orgànica 5/1982, d'1 de juliol, establix que, en el
marc de la legislació bàsica de l'Estat i, si és el cas, en els termes que
esta establisca, correspon a la Generalitat el desplegament legislatiu i
l'execució en matèria de protecció del medi ambient, sense perjudici
de les facultats de la Generalitat per a establir normes addicionals de
protecció.
III. El 17 de febrer de 1995 es va aprovar el Pla nacional de recuperació
de sòls contaminats 1995-2005. Per a la seua execució i amb
un finançament conjunt al 50% entre l'administració General de l'Estat
i la Comunitat Valenciana, es va subscriure un conveni marc de
col·laboració entre els òrgans responsables en matèria de medi ambient
de les dos administracions en 1995, desplegat per mitjà de dues
addendes que concretaven les actuacions que s'havien de realitzar i el
seu finançament.
IV. Per a un millor desplegament i execució del Pla nacional, i amb
l'entrada en vigor de la Llei 10/1998, de 21 d'abril, de residus, va ser
necessària la substitució de l'anterior conveni, per un altre firmat el 20
de setembre de 2002, amb una vigència fins a la finalització del pla, en
el qual s'establia un finançament igualment al 50% de les dues administracions,
i corresponia al Ministeri de Medi Ambient 6.645.024,56
Euros, distribuïts en les anualitats següents:
2002 2.137.433,78
2003 1.502.530,26
2004 1.502.530,26
2005 1.502.530,26
V. En execució d'este conveni, el Ministeri de Medi Ambient ha
realitzat pagaments per valor de 3.639.964,04 Euros, mentre que l'aportació
definitiva corresponent a les inversions realitzades per la Generalitat
Valenciana ascendix a 3.649.966,00 Euros, per tant, la xifra pendent de
pagar és de 10.001,96 Euros.
VI. L'annex d'este conveni mostra les actuacions objecte de finançament,
es comprova una disminució en quasi 6 milions d'euros respecte
de les quantitats previstes en el conveni subscrit el 20 de setembre
de 2002, fet que ha suposat la inexecució de les anualitats 2004 i
2005.
VII. Per tot això, amb la finalitat de finançar les actuacions realitzades
per part de la Comunitat Valenciana en execució del Pla nacional
de recuperació de sòls contaminats 1995-2005, ambdues parts subscriuen
el present conveni conforme a les següents
CLÀUSULES
Primera. Objecte del conveni
L'objecte del present conveni és completar el finançament dels
compromisos subscrits per mitjà del conveni de 20 de setembre de
2002, que establia les condicions bàsiques de col·laboració entre el
Ministeri de Medi Ambient i la Comunitat Valenciana per a finançar
les actuacions realitzades en execució del Pla nacional de recuperació
de sòls contaminats.
Segona. Finançament
En l'annex a este conveni s'establixen les actuacions ja realitzades
al llarg de tot el Pla nacional i la quantia pendent de finançar.
L'aportació del Ministeri de Medi Ambient, a càrrec de la partida
pressupostària 23.84.231H.093 dels pressupostos generals de l'Estat
per al 2006 s'eleva a 10.001,96 Euros.
Esta quantitat es farà efectiva per mitjà d'un certificat conforme de
les actuacions previstes en l'annex pel director coordinador designat
pel director general de Qualitat i Avaluació Ambiental.
La Conselleria de Territori i Habitatge ha dut a terme les actuacions
a càrrec de l'aplicació pressupostària 42.24.10.458.55.9 - Inversions
reals - dels pressupostos de la Generalitat Valenciana per a l'exercici
2005, a través dels corresponents expedients de contractació de
projectes i obres. En conseqüència, la firma del present conveni no
genera obligacions econòmiques directes per a la Generalitat Valenciana,
ja que estes obligacions deriven dels mencionats contractes, que
s'han executat.
Tercera. Vigència
Este conveni de col·laboració té una vigència des de la firma fins
al 31 de desembre de 2006.
Quarta. Seguiment
El seguiment del conveni es realitzarà, conforme s'establix en el
punt dotze de l'Acord de Consell de Ministres de 2 de març de 1990,
per mitjà de l'elaboració de documents d'avaluació realitzats pel director
coordinador que es nomene per part del director general de Qualitat
i Avaluació Ambiental.
No obstant això, les parts poden realitzar reunions conjuntes per a
l'elaboració de estos documents de seguiment.
Cinquena. Naturalesa del conveni
El present conveni és de caràcter administratiu i es considera
inclòs en l'article 3.1.c) del Text refós de la Llei de contractes de les
administracions públiques, aprovat per Reial decret legislatiu 2/2000,
de 16 de juny, per la qual cosa queda fora de l'àmbit d'aplicació d'este,
sense perjudici de l'aplicació dels seus principis i criteris per a
resoldre els dubtes i les llacunes que puguen presentar-se.
Les controvèrsies sobre la interpretació i l'execució del present
conveni de col·laboració seran resoltes per l'ordre jurisdiccional contenciós
administratiu.
Sisena. Causes d'extinció
El present conveni de col·laboració s'extingirà per les causes
següents:
a) Si resulta impossible la realització del seu objecte.
b) Si al llarg del període de duració d'este es produïxen circumstàncies
que fan impossible o innecessària la realització de les actuacions
previstes.
c) L'incompliment de les clàusules del present conveni de
col·laboració per qualsevol de les parts.
Setena. Publicació del conveni
Este conveni de col·laboració es publicarà en el Boletín Oficial del
Estado i en el Diari Oficial de la Generalitat.
La Ministra de Medio Ambiente: Cristina Narbona Ruiz.
El conseller de Territori i Habitatge: Esteban González Pons.